Weekend Lockdown in UP: उत्तर प्रदेश में अब हर शनिवार और रविवार को कर्फ्यू, योगी सरकार ने लिए और भी कई निर्णय
उत्तर प्रदेश की योगी आदित्यनाथ सरकार ने पूरे राज्य में हर शनिवार और रविवार को कोरोना कर्फ्यू लगाने का ऐलान किया है। इसके अलावा राज्य में हर रात 8 बजे से अगले दिन सवेरे के 7 बजे तक रात्रि कर्फ्यू लागू रहेगा।
लखनऊ. उत्तर प्रदेश में कोरोना संक्रमण की वजह से बुरा हाल है। हर दिन कोरोना के बढ़ते मामलों के कारण राज्य के अस्पतालों पर दबाव बढ़ गया है। ऐसे हालातों में प्रदेश की योगी आदित्यनाथ सरकार ने पूरे राज्य में हर शनिवार और रविवार को कोरोना कर्फ्यू लगाने का ऐलान किया है। इसके अलावा राज्य में हर रात 8 बजे से अगले दिन सवेरे के 7 बजे तक रात्रि कर्फ्यू लागू रहेगा। इस दौरान जरूरी गतिविधियों को छोड़कर बाकी सभी गतिविधियां प्रतिबंधित रहेगी। राज्य सरकार ने इस नियम को तत्काल प्रभाव से लागू कर दिया है। आइए आपको बताते हैं कि इसके अलावा राज्य की योगी आदित्यनाथ सरकार ने प्रदेश के अधिकारियों को दिए हैं क्या निर्देश। 